Santamartasmett

Santamartasmett (Troglodytes monticola) er ein kritisk truga fugleart i gjerdesmettfamilien. Han er endemisk for Colombia med utbreiing avgrensa til eit lite område lengst nord i landet, Sierra Nevada de Santa Marta.

 Skildring 
Santamartasmetten deler den typiske 'smettforma' med slektningen gjerdesmetten, men er litt større, ca. 11,5 centimeter. I hovudsak er dette ein brun til raudbrun uroleg liten fugl med mørke tverrstriper over heile bakkroppen, inkludert halen. Augestripa er lysebrun. Buken er lys, undergumpen kvit med mørke tverrstriper.Kroodsma et al (2015)

Denne smetten har habitat i utkanten av elfinskog og i páramo-økosystem, mellom 3200 og 4800 moh. i sentrale Sierra Nevada de Santa Marta. Her er han særs lite observert. Ein trur det er færre enn 370 gjenlevande individ og populasjonen er minkande.BirdLife International (2015)

 Kjelder 

 Kroodsma, D., Brewer, D. & Sharpe, C.J. (2015). Santa Marta Wren (Troglodytes monticola) I: del Hoyo, J., Elliott, A., Sargatal, J., Christie, D.A. & de Juana, E. (eds.) (2014). Handbook of the Birds of the World Alive. Lynx Edicions, Barcelona. Henta den 8. juli 2015 
BirdLife International (2015) Species factsheet: Troglodytes monticola. Henta frå http://www.birdlife.org den 8. juli 2015

Referansar

Kategori:Gjerdesmettfamilien
Kategori:Fuglar endemiske for Sierra Nevada de Santa Marta